חוק עובדים זרים (תיקון מס' 20), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2647, עמ' 1011, 2017-07-03T00:00:00+03:00
התיקון לחוק עובדים זרים, התשנ''א¬–1991, כולל הוראות שונות שמטרתן להגביר את השמירה על זכויות עובדים זרים:
(א)	התיקון מסמיך לקבוע בתקנות דרכים, נוספות או חלופיות לאלה הקיימות היום, לתשלום שכרו של עובד זר;
 (ב) נקבע כי ניתן לסרב לתת היתר למעסיק להעסקת עובד זר במקרה שהמעסיק לא שילם עיצום כספי חלוט שהוטל עליו בקשר להעסקת עובד זר;
 (ג) הובהר כי גם במקרה של הפרה או אי קיום תנאי מתנאי ההיתר ניתן לבטל את ההיתר של מעסיק, וכן הובהר כי ניתן לחלט ערובה שהופקדה על ידי מעסיק עקב הפרות שונות;
 (ה)	נקבע כי ניתן לבטל היתר, לסרב לתת היתר או לסרב לחדשו, בשל הרשעה של  מעסיק או של בעל עניין או בעל תפקיד שיש לו זיקה מספקת אליהם, בעבירה של החזקה בתנאי עבדות, עבודת כפיה או סחר בבני אדם, או בעבירה אחרת כלפי עובד זר שמצדיקה הפעלת סמכות זו (ובכפוף לסייג לעניין שקילת חלופות בענף הסיעוד). גם  אם רק נפתחה חקירה בגלל עבירות כאלה כנגד מעסיק, או כנגד בעל עניין או בעל תפקיד בכיר שיש לו זיקה מספקת למעסיק יוכל הממונה לדחות לתקופה שלא תעלה על 18 חודשים את ההחלטה בבקשת המעסיק  להיתר או לחידושו, וזאת אם קיים חשש לפגיעה בעובד זר בשל חומרת העבירה, ויש חשש לפגיעה בהליכי החקירה.